

**Spoštovani,**

Vrtec Radovednež in Osnovna šola Frana Metelka sledita viziji trajnostne mobilnosti. Namen je vzpodbujanje otrok in staršev k spreminjanju potovalnih navad in posledično zmanjševanju motoriziranega prometa v okolici vrtca. Tako bomo zmanjševali obremenitev okolja ter spodbujali gibanje otrok.

Vabljeni k sodelovanju v TEDNU PEŠAČENJA, ki se bo izvajal v vrtcu in šoli od 16. 9. do 22. 9. 2024.

Ob jutranjem prihodu v vrtec ali odhodu parkirajte vozilo vsaj 200 m od vrtca in del poti prehodite, če pa stanujete v bližini vrtca, lahko prepešačite celotno pot.

(Pred vhodom v zgornje nadstropje vrtca vas bo čakala maketa Radovednež, ob kateri se lahko fotografirate in fotografijo pošljete svoji vzgojiteljici. Vaša fotografija bo del videa o aktivnostih v Tednu mobilnosti.)

Vljudno vabljeni!

Škocjan, 12. 9. 2024 Strokovne delavke vrtca